kardosdrur/scandi-wiki huggingface dataset:
Arthur Hammerschmidt

Arthur Richard Nikolaj Hammerschmidt (16. november 1891 Aarhus ) var en dansk gravør og atlet. Han var medlem af AGF og Københavns IF.

Arthur Hammerschmidt overtog 1916 Hammerschmidts Kliché fabrik i Guldsmedgade i Aarhus fra sin far Arthur Hammerschmidt senior (1863-1935). , men allerede i 1918 overlod han driften af stempelafdelingen til broderen Charles (1894-1967), mens han selv videreførte gravørafdelingen. Hammerschmidt Kliché Fabrik føres stadig videre under navnet Hammerschmidt Kliche.

Arthur Hammerschmidt juniors far Arthur Hammerschmidt senior kom fra Zwickau i Tyskland.

Danske mesterskaber 
  1917 Længdespring 6,45
  1917 Stangspring 3,20
  1915 100 meter 11,5 +2 meter (cirka 11,7-11,8)
  1915 Længdespring 6,37

Eksterne henvisninger 
 DAF i tal – Arthur Hammerschmidt
 Arosfame.dk – Arthur Hammerschmidt

Atleter fra AGF
Atleter fra Københavns IF
Personer fra Aarhus
Danskere i 1900-tallet
Gravører fra Danmark
Stangspringere fra Danmark
Sprintere fra Danmark
Længdespringere fra Danmark
Wujiaqu

Wujiaqu (kinesisk: 五家渠; pinyin: Wǔjiāqú; Wade-Giles: Wǔ-chiā-ch'ǘ; uighurisk: ئۇجاچۇ; uighur-latin: Wujachu) er et provinsniveauunderlagt byamt i Xinjiang i Folkerepublikken Kina beliggende nord for Urumqi. Det har et areal på 742 km² , og en befolkning på 70.000 mennesker, med en tæthed på 94 indb./km² (2007). Området er administreret af Produktions- og konstruktionsstyrken i Xinjiang.

Præfekturer i Xinjiang
Hard Times Café



Hard Times Café
Hard Times Café er en kollektivt ejet restaurant i Cedar-Riverside kvarter af Minneapolis, Minnesota, som er samarbejdsvilligt ejes af sine ansatte. Det er kendt for sin punk og hippie ideologi, sin rå stemning, og det store udvalg af vegansk og vegetarisk mad. Det er åbent 22 timer i døgnet, lukning kun mellem kl 04:00 og 6 kl.

Minneapolis
Restauranter i USA
Shorewood (Wisconsin)

Shorewood er en landsby i Milwaukee County i den amerikanske delstat Wisconsin. Befolkningen blev ved folketællingen i 2000 opgjort til 13.763.

Beliggende mellem Milwaukee-floden og Lake Michigan, er Shorewood omkranset af byen Milwaukee i syd og vest og Whitefish Bay i nord. Ifølge US Census Bureau, har landsbyen et samlet areal på 1,6 kvadratmiles (4,1 km2).

Byer i Wisconsin
Wild Beasts

Wild Beasts er et indie rock-band fra England, der blev stiftet i 2002. 
Bandet har indtil videre udgivet fem fuldlængde albums, Limbo, Panto (2008), Two Dancers (2009), Smother (2011), Present Tense (2014) og BoyKing (2016). Albummet Two Dancers sikrede dem i 2010 en plads blandt de nominerede til den eftertragtede Mercury Prize.
Det var muligt at opleve Wild Beasts på dansk grund i 2010, idet de optrådte på Roskilde Festival.

Biografi 
Da bandet blev dannet i 2002, var det som duo bestående af Hayden Thorpe og Benny Little. I løbet af de næste år blev Chris Talbot og Tom Fleming indlemmet i bandet, og Wild Beasts som kvartet var en realitet.

Deres første album, Limbo, Panto, udkom i 2008 og blev særdeles vel modtaget. Ikke blot hjemme i Storbritannien, men også i f.eks. Danmark, hvor musikmagasinet Soundvenue i deres anmeldelse kvitterede med 5 stjerner og bl.a. roste bandet for værende, "(...) til at blive helt kulret af.".
 Allerede året efter, i 2009, var bandet klar med deres andet udspil, Two Dancers. Her var der ikke det mindste at spore i forhold til anmelderklicheen om den svære toer, og albummet blev således mødt med flotte anmeldelser. Der blev især lagt vægt på bandets utæmmede og uforudsigelige omgang med sangstrukturer, samt deres ligefremme og excentriske lyrik.

Der er desuden forlydender om et nyt udspil fra gruppen i løbet af 2011 – et udspil der angiveligt skulle være inspireret af Mary Shelleys litterære klassiker, Frankenstein.

Medlemmer 
 Hayden Thorpe (guitar, vokal-falset)
 Benny Little (guitar)
 Tom Fleming (bas, vokal-tenor)
 Chris Talbot (percussion, vokal-baryton)

Diskografi

Studiealbum 
 Limbo, Panto (Domino Records, 2008)
 Two Dancers (Domino Records, 2009)
 Smother (Domino Records, 2011)
 Present tense (Domino Records, 2014)

Ep'er 
 Hooting & Howling (Domino Records, 2009)

Singler 
 The Devil's Crayon (Domino Records, 2008)

Eksterne henvisninger 
 Officiel hjemmeside 
 Wild Beasts på Myspace

Fodnoter 

Musikgrupper fra Storbritannien
Etableret i 2002
Bankgaranti

Bankgaranti er en form for sikkerhedsstillelse, der indebærer at et pengeinstitut påtager sig at dække en økonomisk risiko, som løftemodtageren måtte løbe. Hvis modtageren af bankgarantien ikke kan opfylde kravene fra en debitor, vil banken således dække fordringen. 

I forbindelse med byggerier stilles ofte bankgarantier således at pengeinstituttet lover bygherren at dække entreprenørens forpligtelser ifølge entrepriseaftalen, såfremt den misligholdes af entreprenøren.

Udlændingeservice kræver en bankgaranti for at tildele ansøgere fra de såkaldte immigrationslande visum i Danmark.

Finansiel økonomi
Bankvirksomhed
Gørtler

En gørtler (eller gjørtler) er en håndværker der fremstiller og reparerer mindre genstande af messing, kobber, bronze eller andre metaller, fx navneskilte, dørgreb, beslag eller lysekroner. Arbejdet bærer ofte et kunstnerisk præg. Gørtlerfaget har fået sit navn af det tyske ord Gürtel, der betyder bælte. I middelalderen fremstillede håndværkeren blandt andet bæltespænder, rideudstyr og beslag. I Danmark kan gørtlerfaget føres tilbage til 1700-tallet. 

Udover almindelige gørtlere findes også armaturgørtlere, som arbejder med industriel masseproduktion af fx vandhaner og ventiler.

Der er ikke mange gørtlere tilbage, da deres arbejdsopgaver er ved at blive overtaget af andre faggrupper som maskinarbejdere og værktøjsmagere.  

Uddannelse til Gørtler er et speciale under metalsmedeuddannelsen. Det tager 4 år, hvoraf de 36 uger er skoleundervisning. Uddannelsen omfatter overfladebehandling, slibning og polering, samt optrækning, planering og valsning af profiler.

Eksterne henvisninger 
 

Håndværk
Stillingsbetegnelser
Steen Hove

Steen Hove (født 4. juli 1947) er en dansk advokat, der fra 15. november 2010 til bankens konkurs 6. februar 2011 var administrerende direktør for Amagerbanken. Han var tidligere ordførende direktør i Midtbank.

Han blev cand.jur. 1973, fik advokatbestalling i 1976, møderet for Højesteret. Han var ordførende direktør i Aktieselskabet Midtbank 1993-2001, der nu er en del af Svenska Handelsbankens danske aktiviteter, tidligere næstformand for Handelsbanken Regionbank Danmark og tidligere medlem
af bestyrelserne for blandt andet Totalkredit, Finanssektorens Undervisningscenter, BEC Bankernes EDB Central. Hove er formand for bestyrelserne i Finansieringsselskabet af 11/2 2010 A/S og har tidligere også været for Herning Shipping a.s.

Kilder 
 Steen Hoves CV

Bankdirektører fra Danmark
Advokater fra Danmark
Personer i Kraks Blå Bog
Mohamed Bouazizi

Mohamed Bouazizi (29. marts 1984 – 4. januar 2011) var en tuneser, der solgte frugt og grønt i byen Sidi-Bouzid. Han satte ild på sig selv i protest mod, at politiet forbød ham frugtsalget, da han ikke havde nogen licens. Han døde senere af sine kvæstelser.

Hans aktion førte til omsiggribende uroligheder, der senere blev til Jasminrevolutionen.

Se også 
 Tjekkoslovakiets Jan Palach – brændte sig selv i 1969
 Litauens Romas Kalanta – brændte sig selv i 1972
 Algeriets Mohsen Bouterfif – indlagt på hospitalet for at brænde sig selv i 2011

Fodnoter 

Jasminrevolutionen
Personer fra Tunesien
Abrenuntiation

Abrenuntiation (latin abrenuntiatio "afsigelse", "afsværgelse", egentlig abrenuntiatio diaboli) er den del af den kristne dåb hvor den som skal døbes – eller ved barnedåb fadderne – afsværger sig djævelen og hans herredømme over menneskene.

Abrenuntiation indgår i de katolske og ortodokse dåbsritualer og i den danske folkekirkes, men blev 1811 taget ud af den svenske kirkes håndbog.

 
Liturgi
Rankefødder

Rankefødder (latin Cirripedia) er små krebsdyr.

Rankefødder omfatter bl.a.:
 Rurer (eller balaner)
 Langhalse
 Rodkrebs (Rhizocephala)

Rankefødder lever i havet, ofte i kystzonen hvor de fæstner sig til en hård overflade. De fleste arter (bl.a. rurer) lever af plankton eller andet organisk materiale i vandet.

Rodkrebs, nogle gang kaldet "zombie-parasit" er parasitter. Som larve fæster den sig på andre krebsdyr, fx en strandkrabbe, og leder efter en åbning i krabbens skal. Der sniger rodkrebsen sig ind, og begynder at danne tråde, som den trækker op i krabbens hoved. Der overtager rodkrebsens netværk krabbens hjerne og får krabben til at tro, at den er gravid, og at rodkrebsen er dens afkom. Dernæst danner rodkrebsen en ballon på krabbens mave, hvor krabbens æg ville have siddet. Normalt ville krabben prøve at fjerne parasitten; men da den nu er overbevist om, at rodkrebsen er dens eget afkom, passer krabben på, at rodkrebsen har det godt, fjerner alger fra den osv. Rodkrebsen trækker også sine tråde omkring krabbens tarme, og forsyner sig af krabbens mad. Krabben får kun lige nok til, at den kan overleve.

Referencer 

 
Parasitiske krebsdyr
Szlachta

Szlachta ( ) var en privilegeret samfundsklasse i Kongeriget Polen. Den fik betydelige institutionelle privilegier under Kasimir 3. af Polens regeringstid (1333-1370). I 1413, efter en række personalunioner mellem Storfyrstendømmet Litauen og Kongeriget Polen, tilsluttede den eksisterende litauiske adel sig formelt klassen. Da den polsk-litauiske realunion (1569-1795) udviklede sig, voksede antallet szlachta til at omfatte adel fra Preussen og de rutheniske lande.

Adelen udgjorde 10-15 procent af Polens befolkningen inden landets deling i 1795. I visse regioner Masovien udgjorde adelen op mod 30 procent af befolkningen. Til sammenligning udgjorde adelen 1% af den samlede befolkning i lande som Frankrig og England, mens andelen af adelige udgjorde 3 % af Spaniens og 5-8 % af Ungarns befolkning. Det var den højeste andel af adelige i Europa efter Polen.

Oprindelsen af szlachta er uklar og har været genstand for mange teorier. Dens medlemmer ejede traditionelt jord, ofte i form af godser ( ). Gennem forhandlinger skaffede adelen sig betydelige og stigende politiske privilegier indtil slutningen af 1700-tallet.

Under delingen af den polsk-litauiske realunion 1772, 1793 og 1795 mistede medlemmerne deres privilegier. Indtil 1918 var adelens juridiske status afhængig politikken i Kongeriget Preussen, det Russiske Kejserrige og De Habsburgske Arvelande (Østrig). Privilegier blev afskaffet ved lov i martsforfatningen 1921 for den Anden polske republik.

Kilder

Eksterne henvisninger 
 Polsk adelsforening 
 Litauisk adelsforening 
 The Polish Aristocracy by Rafal Heydel-Mankoo – History of Polish titled families, heraldry, Orders 

Adel fra Polen
Adel fra Litauen
Kirsten Dinesen

Kirsten Dinesen (20. februar 1961) er en dansk PR- og kommunikationsprofessionel med eget bureau, Frontpage, som blandt andet er kendt for at løse opgaver for både internationale kunder som Google, Ericsson, Bitdefender og [./Https://en.wikipedia.org/wiki/MSC_Cruises MSC] samt en række lokale kunder. Hun blev cand. phil. fra Københavns Universitet i 1986. Kirsten Dinesen er også forfatter, skribent og foredragsholder. I 2008 udgav hun den anmelderroste Forbrugeren i Førersædet på Gyldendal, en bog der hurtigt blev pensum på en lang række videregående uddannelser.. Kirsten Dinesen er gift med arkitekt og forlægger Jens Bertelsen.

Barndom, ungdom og uddannelse 
Kirsten Dinesen blev født i Gentofte som datter af studielektor Ole B. Thomsen og Connie Thomsen og voksede op dér, indtil hun som 18-årig flyttede til København for at læse nordisk filologi på Københavns Universitet.

Karriere 
I 1987 etablerede hun PR- og kommunikationsfirmaet Front Page, som i 1999 fusionerede med Euro RSCG Corporate Communications. Her fungerede Kirsten som direktør for Front Page Corporate Communications der arbejdede med PR, web og direct marketing kommunikation. I 2002 blev hun direktør for Draft FBC København, en del af IPG gruppen og var ansvarlig for bureauets web, PR- og Direct Mail kompetencer.

I 2008 genetablerede hun PR- og kommunikationsfirmaet Frontpage PR & Communications, som bl.a. har haft ansvaret for Google Danmarks eksterne PR.

I 2008 skrev hun bogen Forbrugeren i Førersædet – en grundbog om kommunikations- og ledelsesstrategi efter web 2.0, der udkom på Gyldendal.

Kirsten Dinesen har bl.a. blogget for comON.dk og Markedsføring og er jævnligt citeret i medierne som kommunikationsekspert og ekspert i nyhedsbreve. Hun er ekstern lektor ved DMJX, Aarhus Universitet i Medietræning og Web-PR, underviser på International Advertising Association, diplom- og masteruddannelsen, samt holder kurser i Web-PR for Dansk Kommunikationsforening og har bl.a. talt ved DMA09 (konference for marketingprofessionelle) i San Diego og ved mangfoldige arrangementer i Danmark. Kirsten Dinesen er medlem af VL99. Kirsten Dinesen er desuden, sammen med Claus Oldenborg, medredaktør af Tidskriftet Herrens mark der udgives af en fond ved Garnisons Kirke.

Hun har desuden fungeret som bestyrelsesmedlem i flere virksomheder, bl.a PowerCare, som bestyrelsesformand, samt i medtech startup virksomheden GenomicExpression, der arbejder med udvikling af RNA baseret diagnostica.

Tillidshverv og udmærkelser 
Medlem af Public Relations Branchen og i flere omgange medlem af bestyrelsen. Medlem af repræsentantskabet for Huset Markedsføring. Formand for Dansk Markedsførings repræsentantskab. Medlem af advisory board for Tv- og Medietilrettelæggelse uddannelsen på Danmarks Medie- og Journalisthøjskole.

Referencer

Eksterne henvisninger 
 Kirsten Dinesen på Kvinfo.dk (Ekspertdatabasen)
 Frontpage PR
 Pull Society blog 

Personer fra Gentofte
Erhvervskvinder
Erhvervsfolk fra Danmark
Amtsforvalter

I kongeriget Danmark, dvs. Nørrejylland og øerne: Amtsforvalter, indtil 1770 kaldet amtsskriver, var den embedsmand, der stod for den økonomiske forvaltning i et amt, eller i et mindre distrikt. Han fungerede desuden som godsadministrator for krongodset.

Det var en selvstændig kongelig udnævnt embedsmand, som blev udnævnt gennem Rentekammeret. Han var leder af en amtstue. Amtsforvalteren var under tilsyn af amtmanden.

Embedet eksisterede fra 1660 til 1970, hvor det blev nedlagt i forbindelse med kommunalreformen, og opgaverne overgik til amtskommunerne.

Kilder/ henvisninger 
 Jytte Skaaning & Bente Klercke Rasmussen: Find din slægt – og gør den levende. Forlaget Bonderosen 2003. .
 Hans H. Worsøe: Amtmanden var med til det hele. Amtsarkiver og deres brug. Rigsarkivet, 1991. 
 Ordbog over det danske Sprog

Titler
Anna Louise Tranæs Didriksen

Anna Louise Tranæs Didriksen (født 6. juni 1965) er en dansk studievært . Hun er uddannet skolelærer fra Jonstrup Seminarium og ansat på TV2 Sport som studievært i 1994. Har desuden været vært på programmer som Helt Solgt og Go' Aften Danmark.
Hun er i 2011 vært på programmet Vild Med Dyr på TV 2/Østjylland.
Gift med Ronni Didriksen og mor til 3 børn.

Tv-værter fra Danmark
Goodbye Lullaby

Goodbye Lullaby er det fjerde studiealbum fra canadiske Avril Lavigne. Det blev udgivet den 2. marts 2011 gennem RCA Records.

Album fra 2011
Avril Lavigne-album
Heidi Tjugum

Heidi Tjugum (født 5. september 1973 i Drammen) er en norsk tidligere håndboldspiller, der blandt andet spillede for Bækkelagets Sportsklub og Viborg Håndboldklub som målvogter. Hun spillede også 175 kampe for Norges håndboldlandshold.

Klubhold 
Heidi Tjugum begyndte at spille håndbold som 10-årig i Drammen-klubben Åssiden Idrettsforening. Senere skiftede hun til Glassverket IF, inden Bækkelagets Sportsklubs træner Frode Kyvåg i 1990 hentede den dengang 17-årig Tjugum til klubben. Hun var med til at blive Norgesmester i 1991 samt norsk seriemester i 1992 og 1995.

I 1997 skiftede hun til den danske klub Viborg HK. Her vandt hun EHF Cuppen i 1998 samt fire danske mesterskaber (1999, 2000, 2001, 2002), ligesom hun var med til at komme i Champions League-finalen i 2001, hvor det dog blev til nederlag til RK Krim. Træner Ulrik Wilbek valgte i sommeren 2003 at stoppe som dametræner i klubben, og Heidi Tjugum valgte samtidig at vende hjem til Norge, hvor hun underskrev en toårig kontrakt med Nordstrand Idrettsforening.

Efter hun blandt andet vandt det norske mesterskab med Nordstrand i 1994, stoppede Heidi Tjugum i 2005 sin aktive karriere for at blive træner for Gjøvik/Vardals damehold. Tjugum var kun træner i én sæson, inden hun tog en sæson som aktiv i tyske HC Leipzig, hvor hun var med til at vinde den tyske pokalfinale. I 2007 vendte hun tilbage til Norge og oprykkerne fra Storhamar Idrettslag, som hun i klubbens første sæson var med til at sikre bronzemedaljer i kampen om det norske mesterskab. Hun spillede sin sidste kamp på topniveau i november 2008, og meddelte klubben nogle måneder senere at hun var gravid.

Heidi Tjugum nedkom 30. juli 2009 med datteren Vilde Marie.

Landsholdskarriere 
Hun spillede 175 kampe for det norske landshold i perioden 1992–2003 samt to kampe i 2008. Her var hun blandt andet med til tre olympiske lege. Ved OL 1992 i Barcelona vandt Norge sølv efter at have tabt 21-28 til  i finalen. Ved OL 1996 i Atlanta tabte Norge til  i semifinalen med 19-23 og efterfølgende til  i kampen om bronzemedaljen med 18-20, hvorfor de blev nummer fire. I 2000 i Sydney var hun med på holdet, der vandt bronze. Holdet vandt her sin indledende pulje og kvartfinalen, men i semifinalen tabte de igen til Ungarn (23-28), mens kampen mod Sydkorea gav sejr 22-21 og medalje.

Hun vandt sin første EM-medalje i 1996 i Danmark, hvor Norge blev nummer to. Samme resultat opnåede holdet året efter til VM i Tyskland. Dernæst var hun med til at vinde guld ved EM i 1998 i Holland, hvilket holdet kopierede ved VM i 1999 på hjemmebane i Norge.

Referencer

Eksterne henvisninger 
 Profil og information om Heidi Tjugum  på europamester.dk.
 

Håndboldspillere fra Norge
Håndboldspillere fra Bækkelagets Sportsklub
Håndboldspillere fra Viborg HK
Håndboldspillere fra Nordstrand Idrettsforening
Håndboldspillere fra HC Leipzig
Håndboldspillere fra Storhamar Håndball
Olympiske håndboldspillere fra Norge
Deltagere for Norge ved sommer-OL 1992
Deltagere for Norge ved sommer-OL 1996
Deltagere for Norge ved sommer-OL 2000
Olympiske sølvmedaljevindere fra Norge
Olympiske bronzemedaljevindere fra Norge
Sydkordofan

Sydkordofan eller Sydkurdufan er den sydligste del af Kordofan-provinsen i Sudan på grænsen til Sydsudan. 

Sudans præsident Omar al-Bashir har udnævnt Ahmad Harun til guvernør i Sydkordofan. Udnævnelsen har vakt international kritik, idet Harun er anklaget for krigsforbrydelser og forbrydelser mod menneskeheden af Den Internationale Straffedomstol (hvilket Omar al-Bashir i øvrigt også er, og Omar al-Bashir er yderligere anklaget for at have begået folkedrab). Begge nægter at samarbejde med retten, og undgår at rejse til lande, der har underskrevet Rom-statutten.

Kildehenvisning 

Delstater i Sudan
Grosser schweizer Sennenhund

Grosser schweizer sennenhund er en stor hunderace som oprindelig stammer fra Bern-området i Schweiz, hvor racen hævdes at være blevet reddet ved en tilfældighed af dr. Albert Heym.

Historie 
Sennenhundene er molossere som mange kynologer mener, nedstammer fra den gamle romerske molosseren, som blev indført til Mellemeuropa af romerske legionærer under romertiden.

Dr. Albert Heym var i 1908 tilstede på en hundeudstilling i Schweiz da der dukkede to hunde op under tilnavnet « korthårede Berner Sennenhunde ». Heym forstå straks at dette var efterkommere af såkaldte «Slagterhund». Den store Sennen- eller Slagterhund, var på denne tid nærmest uddød, men Heyms opdagelse ledet til at typen blev taget op som Grosser schweizer Sennenhund i det Schweiziske stambogsregisteret i 1909. Den første raceklub blev dannet i 1912, samtidig som det blev der igangsat et avls program for at genopbygge denne gamle landrace som en egen hunderace. Den første racestandart blev publiceret i 1939.

Temperament 
Sikker, opmærksom, vagtsom og frygtløs i dagligdagen. Godmodig og hengiven over for mennesker den har tillid til, selvsikker over for fremmede. Middel temperament.

Referencer

Se også 
 Appenzeller Sennenhund
 Berner sennenhund
 Entlebucher Sennenhund

Eksterne henvisninger 
 Racestandard på Grosser Schweizer Sennenhund – DKK 

Hunderacer fra Schweiz
Molosser
Birthe Skands

Birthe Skands (født 29. marts 1956) er en dansk brygmester og erhvervskvinde, som sammen med Morten Skands leder Bryggeriet Skands.

I 1980 blev hun optaget på Den Skandinaviske Bryggerhøjskole efter uddannelse til kemiingeniør (cand.polyt.). I studietiden var hun i praktik på Thor Bryggerierne. I 1982 var hun udlært og var på dette tidspunkt én af kun fire kvindelige brygmestre i Danmark. Hun blev ansat på Carlsberg samme år og straks udstationeret i Kina. 1986-1999 var hun leder af produkt- og udviklingsafdelingen på Carlsberg. I 2000 gik hun solo som ansat i sin mands produktionsvirksomhed indtil 2004, hvor hun blev direktør i Bryggeriet Skands, der var startet året forinden.

I 2007 begyndte hun at brygge kunstnergruppen Superflex' Free beer – en øl baseret på open source-principper.

Kilder 
 Magasinet Lederne, nr. 5, maj 2005.
 "Fri øl til alle", Information.dk, 25. juli 2007.

Bryggere fra Danmark
Erhvervskvinder
Carlsberg
Ingeniører fra Danmark
Personer i Kraks Blå Bog
Kumul (Xinjiang)

Kumul eller Hami (kinesisk: 哈密; pinyin: Hāmì; uighurisk: قۇمۇل; uighur-latin: Qumul) er et præfektur i Xinjiang i Folkerepublikken Kina. Det har et areal på 	85,035 km2, og en befolkning på 364.796 mennesker, med en tæthed på 4.3 indb/km2.

Administrative enheder 
Præfekturet Hami har jurisdiktion over et byamt (市 shì), et amt (县 xiàn) og et autonomt amt (自治县 zìzhìxiàn).

Etnisk sammensætning

Trafik 
Kinas rigsvej 312 løber gennem området. Den fører fra Shanghai og ender ved grænsen til Kasakhstan, og passerer på vejen blandt andet Suzhou, Nanjing, Hefei, Xinyang, Xi'an, Lanzhou, Jiayuguan og Urumqi.

Præfekturer i Xinjiang
Christina Holck

Christina Hou Holck, født baronesse Holck (født 22. november 1973 i Nyborg) er en dansk adelskvinde, godsejer og erhvervsleder.

Hun er ældste datter af baronparret Liselotte og Iver Holck, voksede op på gården Konradslund og gik derfor i folkeskolen i Vindinge. Hun er matematisk student fra Nyborg Gymnasium. Som barn var hun nært knyttet til statsministerparret Hilmar og Egone Baunsgaard, som havde sommerhus i nærheden af Konradslund.

Som ældste datter arvede hun som 16-årig godset Holckenhavn, da faderen døde i 1990. Godsets økonomi blev belastet af en arveafgift på 32%. Det var i øvrigt en afgift, der tre måneder senere blev sat ned til 15%. Hun fik dog slottets økonomi på højkant igen, fik bygningerne sat i stand og driver i dag hotel- og konferenceaktiviteter på slottet. Egone Baunsgaard boede på slottet.

Hun er uddannet jurist fra Københavns Universitet, gift med Dennis Hou og mor til en datter.

Kilder 
 "Arven" , Fyens.dk, 29. januar 2006.

Erhvervskvinder
Christina
Godsejere fra Danmark
Jurister fra Danmark
Personer fra Nyborg
Baronesser fra Danmark
Alt for Norge (film)

Alt for Norge er en norsk stumfilm fra 1912. Filmen regnes som tabt.

Filmen var en dokumentar om Robert Stephansons ballonfærd med luftballonen Norge 17. september 1911. Færden gik fra Bislett via Lillestrøm, Jessheim, Nes og Skarnes til Braenmoen i Solør.

Medvirkende 
 Robert Stephanson - ballonfører
 Christian Nobel - passager i luftballonen
 Eugen Hovind - passager i luftballonen

Eksterne henvisninger 
 

Norske film fra 1912
Stumfilm fra Norge
Sort-hvide film fra Norge
Dokumentarfilm fra Norge
Dramafilm fra Norge
Kortfilm fra Norge
Norsksprogede film